1. **KUP KÖZSÉG ÖNKORMÁNYZAT**
2. **KÉPVISELŐ-TESTÜLETE**
3. **8595 Kup Fő utca 76.**
4. ***Szám***: Pk 29-13/2023.
5. **Jegyzőkönyv**
6. ***Készült***: Kup Község Önkormányzat képviselő-testülete 2023. november 9-én 18.00 órakor megtartott nyilvános testületi ülésről.
7. ***Az ülés helye: Polgármesteri Hivatal***
8. Kup Fő utca 76.

***Jelen vannak***: Varga Imre polgármester

Szanyi Pál alpolgármester

1. Antal Tamás
2. Nagy Miklós képviselők (4 fő)

Ábrahám Tamás képviselő távolmaradását előzetesen bejelentette.

2. Tanácskozási joggal részt vett: Kissné Szántó Mária jegyző

Meghívottként az első napirendi pontnál: Varga-Varju Éva közművelődési munkatárs

1. A lakosság részéről érdeklődő nem volt.
2. **Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta.
3. (jelenléti iv jkv. 1. melléklete)
5. Javasolta az alábbi napirend elfogadását, a kiküldött meghívóban foglaltaknak megfelelően, kiegészítve települési értéktár létrehozására vonatkozó napirenddel. További javaslata, hogy ezt a napirendet elsőként tárgyalják. (kiküldött meghívó a jkv. 2. melléklete)
6. Kérte a véleményeket, a napirendi javaslat elfogadását.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**22/2023. (XI.9.) KT határozat**

Kup Község Önkormányzat Képviselő-testülete egyetért azzal, hogy a képviselő-testületi ülés napirendjét “Települési értéktár létrehozására javaslat” napirendi ponttal kiegészítsék.

1. **Elfogadott napirend**
2. Települési értéktár létrehozásra javaslat
3. Helyi Választási Bizottság létrehozása
4. Pápakörnyéki Önkormányzatok Feladatellátó Társulása Társulási megállapodásának módosítása

**Napirend tárgyalása**

**1.) Települési értéktár létrehozására javaslat**

1. **Előadó: Varga-Varju Éva közművelődési munkatárs**
2. **Varga-Varju Éva közművelődési munkatárs** szóbeli előterjesztésben ismertette a települési értéktár létrehozására vonatkozó szabályokat, melyet a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet határoz meg. Javasolta,hogy hozzanak létre a községben települési értéktárat. Az értéktár létrehozásáról a képviselő-testület dönt, az értéktár bizottság 3 tagját és működési szabályzatát is a képviselő-testület határozza meg. Ismertette a szakterületeket.

A képviselők a javaslattal egyetértettek, hozzászólás nem volt, a polgármester kérte a képviselőket a szavazásra a települési értéktár létrehozására vonatkozóan:

1. Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
2. **23/2023. (XI.9.) KT határozat**
3. Kup  Község Önkormányzat Képviselő-testülete elhatározza, hogy Kup községben települési értéktárat hoz létre.
4. A képviselő-testület felkéri Varga-Varju Éva közművelődési munkatársat, hogy a települési értéktár létrehozásának szervezéséről gondoskodjon, tegyen javaslatot a települési értéktár bizottság tagjaira, az értéktár működési szabályzatának javaslatát terjessze a képviselő-testület elé.
5. **Felelős**: közművelődési munkatárs
6. **Határidő:** 2024.január 31.

A napirend tárgyalását követően Varga-Varju Éva közművelődési munkatárs az ülésről távozott.

1. **2.)**   **Helyi Választási Bizottság létrehozása**
2. **Előadó: Kissné Szántó Mária HVI vezető**
3. **Kissné Szántó Mária jegyző** megállapította, hogy a napirend előterjesztését a képviselők a meghívóval együtt kézhez kapták. (jkv. 3. melléklete) Szóbeli kiegészítésként elmondta, hogy a javasolt személyekkel előzetesen egyeztettek, valamennyien vállalják a megbízást, az összeférhetetlenségi nyilatkozatot aláírták. Kérte a képviselőket a szavazásra.
4. Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
5. **24/2023. (XI.9.) KT határozat**
6. Kup község Önkormányzat Képviselő-testülete Kup község Helyi Választási Bizottságának tagjait az alábbiak szerint választja meg:
7. Horváth Andrea
8. Kissné Bolla Melinda
9. Kovácsné Horváth Erika
10. Marglné Fejes Mónika
11. Adorján Klára
12. **Póttagok:**
13. Antal Ildikó
14. Nagy Péter
15. A képviselő-testület kéri a jegyzőt, hogy a bizottsági tagok eskütételéről gondoskodjon.
16. **Felelős:** jegyző
17. **Határidő:** november 14.

**3.) Pápakörnyéki Önkormányzatok Feladatellátó Társulás Társulási megállapodás módosítása**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghívóval együtt kézhez kapták. (jkv. 4. mellékete) Javasolta a módosítás elfogadását.

A képviselők a módosítással egyetértettek, a polgármester kérte a szavazást:

Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

25/2023. (XI.9.) KT határozat

Kup Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 25. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** azonnal

**Felelős:** polgármester

A napirendeket követően a polgármester tájékoztatta a képviselőket, hogy a Kupi Malom Alapítvány működésével kapcsolatban érdeklődött az Alapítvány elnökénél, aki betegsége miatt feladatát ellátni nem tudja, új vezetőség választására lenne szükség. Szeretné, ha új vezetőség választásával az alapítvány ismét működőképes lenne, a falu érdekében tudna tevékenykedni. Ennek lehetőségéről jogi szakember segítségét kérik.

1. Több napirend, hozzászólás nem volt, a polgármester a képviselő-testület nyilvános ülését 18.45 órakor bezárta, zárt ülésen folytatták a munkát.
2. k.m.f.
4. Varga Imre Kissné Szántó Mária
5. polgármester jegyző